(PU-13570/25) [ITP25] Mobilus mineralinių medžiagų trupintuvas
                        Atsakymai į tiekėjo klausimus dėl paskelbto pirkimo

	Tiekėjo pateiktas klausimas/pastaba/siūlymas:
(stiliaus klaidos netaisytos)
	Perkančiosios organizacijos (toliau PO) atsakymas, komentaras, informacija apie priimtus sprendimus:

	1.3. Sukomplektuoto pagal keliamus reikalavimus ir paruošto darbui trupintuvo, darbinis svoris.
Trupintuvas turi būti pilnai sukomplektuotas, paruoštas darbui.
Jo darbinis svoris – ne mažiau 24 000 kg . – kodėl reikalingas būtent ne mažiau kaip 24 t svoris?
	   PO ketina įsigyti vidutinio darbinio svorio ir vidutinių gabaritų bei parametrų standartinės gamintojo komplektacijos trupintuvą ir atkreipia suinteresuotų subjektų dėmesį į techninės specifikacijos 2.2 punkto formuluotę:
„2.2. Mobilus mineralinių medžiagų trupintuvas (standartinė gamintojo komplektacija) ir visa papildomai komplektuojama įranga turi atitikti šios techninės specifikacijos priede Nr. 1 nustatytus techninius reikalavimus.“ 

	1.12.1 Transporto kontrolės sistema.
Transporto kontrolės sistemos įrenginiai turi būti jungiami išimtinai tik pagal gamintojo rekomendacijas, tik tam numatytose vietose. – patikslinkite prašau apie kokias kontrolės sistemas kalbama?
	   PO atkreipia suinteresuotų subjektų dėmesį į techninės specifikacijos priedo Nr.1 1.12 punkto reikalavimus:
„ 1.12. Transporto kontrolės sistema.	
Ne vėliau kaip Prekės perdavimo dieną Tiekėjo kaštais turi būti įrengta degalų apskaita (degalų apskaitos zondas), transporto padėties ir parametrų kontrolės įranga (kontrolės modulis) ir operatoriaus identifikavimo (ID) skaitytuvas, veikianti GSM/GPS principu ir perduodanti duomenis į Pirkėjo naudojamus serverius.  Įranga turi kaupti ir perduoti į serverius technikos buvimo vietą konkrečiu laiku, judėjimo parametrus, variklio veikimą bei bendrą suvartotą degalų kiekį, įrenginio darbo valandas.  Pirkėjui transporto telemetrinės kontrolės paslaugas teikia UAB „Xirgo Global“.“
   Techninės specifikacijos priedo Nr.1 1.12.1 papunktis papildo punktą 1.12, atkreipiant suinteresuotų subjektų dėmesį, kad papildomai montuojami kontrolės įrenginiai turi būti jungiami į trupintuvo elektros sistemas, laikantis gamintojo rekomendacijų, kur tai atlikti leistina, saugu, nesukeliant neigiamo poveikio įrenginio valdymo sistemoms.

	2.1. Sudedamosios dalys
Trupintuvo jėgainę sudaro ne mažiau kaip tokie mazgai: vidaus degimo variklis, trifazis elektros generatorius, hidraulinė stotis. – kokiais tikslais reikalingas trifazis elektros generatorius?
	   Perkančioji organizacija atkreipia suinteresuotų subjektų dėmesį į:
1. Techninės specifikacijos 2.2 punkto formuluotę:
„2.2. Mobilus mineralinių medžiagų trupintuvas (standartinė gamintojo komplektacija) ir visa papildomai komplektuojama įranga turi atitikti šios techninės specifikacijos priede Nr. 1 nustatytus techninius reikalavimus.“
2. Techninės specifikacijos priedo Nr. 1 punktų Nr. 2.6, 2.7, 2.9, 4.1, 5.1 ir kitas formuluotes, kuriose nurodomi privalomi reikalavimai ir įvardijama komplektuojamų mazgų pavara:
„2.6. Elektros generatorius.	
Trifazis 400 V elektros generatorius, kurio galia ne mažesnė nei 38 kVA .“
2.7. Papildomų elektros įrenginių maitinimas.
Gamintojo numatytas ir įrengtas skydas, skirtas prijungti kitus elektrinius įrenginius – papildomą konvejerį.“
„2.9. Alyvos aušinimo ventiliatorius.
Gamintojo numatytas ir įrengtas elektrinę pavarą turintis aušinimo ventiliatorius.“
„4. Maitintuvas.  4.1. Tipas.
Vibracinis, turintis elektrinę pavarą.“
„5. Pagrindinis konvejeris. 5.1. Tipas.
Gumuotos juostos, elektrinę pavarą turintis, hidrauliniu būdu sulenkiamas į transportinę padėtį konvejeris.“ 



